**Javno savjetovanje**

**o nacrtu Gradskog programa djelovanja za mlade Grada Samobora**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 13. ožujka 2019. godine na adresu elektroničke pošte: msokolic@samobor.hr, navodeći u predmetu poruke "Javno savjetovanje"

Nacrt Gradskog programa djelovanja za mlade proizašao je iz projekta “Kad se mlade ruke slože” financiranog u okviru Erasmus+ programa - Ključna aktivnost 3 Programa (dijalog mladih s donositeljima odluka).

Kroz projekt aktivno su uključeni mladi (posebice mladi sa smanjenim mogućnostima) u dijalog s donositeljima odluka na lokalnoj razini, u cilju razvoja njihovih građanskih kompetencija, promicanja koncepta aktivnog građanstva te izrade temeljnog lokalnog dokumenta za sustavni rad s mladima - Gradskog programa djelovanja za mlade Grada Samobora.

Aktivnim sudjelovanjem u projektu sami mladi izravno su doprinijeli izradi Nacrta Gradskog programa djelovanja za mlade, kroz izražavanje vlastitih problema i stavova te oblikovanje istih u dijalogu s donositeljima odluka.

Projektom je provedeno opsežno istraživanje o potrebama i interesima mladih među samim mladima, donositeljima odluka te stručnjacima koji rade s mladima, a na temelju kojih su oblikovani ciljevi, mjere i zadaci koji su ujedno i sastavni dio ovog dokumenta. Također, kroz projektne aktivnosti održana su informativna događanja s ciljem promicanja aktivne participacije mladih, dijalog mladih s donositeljima odluka i oblikovanje Gradskog programa djelovanja za mlade.

Nositelj projekta je Udruga za održivi razvoj pozitiva Samobor, a partneri su Pučko otvoreno učilište Samobor te Grad Samobor.

Grad Samobor kao partner aktivno je participirao u svim projektnim aktivnostima kao i u izradi Nacrta Gradskog programa djelovanja za mlade kao najvažnijeg strateškog dokumenta od interesa za mlade.